A Bizottság 1962/2006/EK rendelete 
(2006. december 21.) 
a Bulgária Európai Unióhoz való csatlakozásáról szóló okmány 37. cikkének alkalmazásáról 
AZ EURÓPAI KÖZÖSSÉGEK BIZOTTSÁGA, 
tekintettel az Európai Közösséget létrehozó szerződésre, tekintettel Bulgáriának és Romániának az Európai Unióhoz történő csatlakozásáról szóló 
szerződésére és különösen annak 4. cikke (3) bekezdésére, 
tekintettel Bulgária és Románia Európai Unióhoz való csatlakozásáról szóló okmányra és különösen 
annak 37. cikkére, 
mivel: 
(1) A Bulgária és Románia csatlakozási okmányának 37. cikke értelmében amennyiben 
Bulgária nem teljesíti a csatlakozási tárgyalások keretében vállalt kötelezettségeit, beleértve 
valamennyi, határokon átnyúló hatással rendelkező gazdasági tevékenységre vonatkozó ágazati politikával kapcsolatban tett kötelezettségvállalást, és ez a belső piac működését súlyosan sérti vagy ilyen sérelem közvetlen veszélye áll fenn, a Bizottság megfelelő védintézkedéseket tehet. Fennáll annak a közvetlen veszélye, hogy amennyiben Bulgária nem teljesíti a rendeletek betartására vonatkozó kötelezettségvállalását, akkor súlyosan sérül a légiközlekedés belső piaca. 
(2) A Bizottság az EK-Szerződés 80. cikke alapján közös légiközlekedési politikát fogadott el, 
amely a légiközlekedési szolgáltatások biztosításának belső piacát kialakító szabályokat
1, 
valamint az európai polgári repülésbiztonság egységesen magas szintjének kialakítására és fenntartására irányuló közös szabályokat
2 tartalmazza. Mindkét szabályrendszer közvetlenül 
befolyásolja a tagállamok közötti légiközlekedési szolgáltatások biztosítását.  
(3) A csatlakozási tárgyalások során Bulgária az Európai Unióhoz való csatlakozásának 
időpontjától kezdve kötelezettséget vállalt a légi közlekedésre vonatkozó közösségi szabályok teljes körű alkalmazására. 
                                                
 
1 HL L  240., 199 2.8. 24., 1- 7.o., a Tanács 2407/92/EG K rendelete (1992. július 23.) a légif u varozók  
engedél y ezéséről, a Tanács  2408/92/EGK rendelete (1992 .  júliu s 23.) a közös ségi  lé gi fu varozók Közössé ge n  belüli légi útvo nala khoz jutás áról, HL L 240.,  19 92.8 .24. , 8 -14. o.,  és a Tanács 240 9/92/E GK rendelete (199 2 .  
július 23.) a légi szolgá ltatáso k vite l- é s tarifadíjairól, HL L 240., 199 2.8. 24.,  15. o. 
2 HL L  240., 200 2.9. 7., 1-21. o. , az Európai Parla men t és  a Tanács 1592/2002/EK rendelete (2002. július  15.) a  
polgári repülés területé n a k özös szabályo król és az Eur ópai Repülésbizton sági Ü g y n ökség lé trehozásáról, 
a mel y et az 1643/2 003/EK rendelet, HL L 245., 20 03.9 .29. , 7-9. o., és az 170 1/20 03/EK r endelet, HL L 243.,  2003. 9.2 7., 5 . o. módosított.  L 408/8 HU Az Európai Unió Hivatalos Lapja 2006.12.30.
(4) A csatlakozási szerződés 2005. április 25-i aláírását követően az Európai Repülésbiztonsági 
Ügynökség (EASA) 2005. május 16-20. között a bolgár polgári légi közlekedésért felelős 
illetékes hatóságnál (CAA) tett látogatása során arról tájékozódott, hogy a hatóság képes-e alkalmazni a közösségi jogszabályokban a repülésbiztonságra vonatkozóan lefektetett követelményeket és az Egyesített Légügyi Hatóságok (JAA) előírásait. A vizsgálat jelentős és tartós hiányosságokat tárt fel a bolgár CAA igazgatási képességeiben, amelyek miatt az nem tudja biztosítani a légi alkalmasságra és az üzemben tartásra vonatkozó közösségi követelmények alkalmazásához szükséges biztonsági felügyeletet.  
(5) Az EASA és a JAA által feltárt súlyos hiányosságok miatt a JAA 2005 októberében 
visszautasította Bulgária kölcsönös elismerését a JAA-rendszer szóban forgó biztonsági területein.  
(6) A bolgár CAA által 2005 októberében és novemberében, valamint 2006 májusában 
benyújtott kiigazító intézkedéseket az EASA nem találta kielégítőnek, amit a Bizottság tudomásul vett.  
(7) A 2006. szeptember 26-án elfogadott, a Bulgária és Románia EU-csatlakozási 
felkészültségének állapotáról szóló közleményében
3 a Bizottság elismeri, hogy Bulgária a 
tagságra való felkészülésének lezárása irányába halad, ugyanakkor megnevez számos olyan területet, többek között a repülésbiztonságot, amely továbbra is aggodalomra ad okot, és amelyre tekintettel a Bizottság a szükséges bolgár kiigazító lépések hiányában a belső piac megfelelő működése érdekében megtenné a megfelelő védintézkedéseket.  
(8) A Bizottság a közleményben felszólítja Bulgáriát, hogy a szóban forgó közösségi 
repülésbiztonsági jogszabályoknak való megfelelés érdekében nyújtson be a hiányosságok helyreállítására vonatkozó kiigazító cselekvési tervet, és azt szigorú ütemterv alatt hajtsa végre az EASA-val szoros együttműködésben és annak irányításával. A jelentés leszögezi, hogy az EASA még a csatlakozást megelőzően a terv végrehajtásának ellenőrzését célzó vizsgálatot fog lefolytatni. A Bizottság közleménye megállapítja, hogy amennyiben Bulgária nem teszi meg a szükséges kiigazító lépéseket, a Bizottság saját kezdeményezésére vagy a tagállamok kérésére korlátozhatja a légiközlekedési belső piachoz való hozzáférését; továbbá, hogy az EU polgári repülésbiztonsági szabályainak nem megfelelő bulgáriai bejegyzésű repülőgépek ellen megfelelő védintézkedéseket léptethetnek életbe. 
(9) A Bizottság közleményére való tekintettel az EASÁ-t felkérték arra, hogy vizsgálja meg a 
bolgár CAA-t. A vizsgálatra 2006. november 27. és december 1. között került sor; a vizsgálat célja annak megállapítása volt, hogy hogyan készült fel a bolgár polgári repülésért felelős hatóság a Bulgáriában 2007. január 1-jétől hatályba lépő, repülésbiztonságra vonatkozó közös szabályok alkalmazására, és hogy milyen előrelépés tapasztalható az EASA által az első látogatás során tapasztalt biztonsági hiányosságok felszámolását szolgáló, kiigazító cselekvési terv alkalmazásában. 
(10) Az EASA vizsgálatáról készült jelentés alátámasztja azoknak a korábban a bolgár CAA 
igazgatási képességeivel kapcsolatban tapasztalt hiányosságoknak a meglétét, amelyek miatt 
                                                
 
3 A Bizottsá g CO M (2006)  54 9.  közle mé n ye. 2006. szepte mber 26. 2006.12.30. HU Az Európai Unió Hivatalos Lapja L 408/9
a bolgár CAA nem tudja biztosítani a légi alkalmasságra és az üzemben tartásra vonatkozó 
közösségi követelmények alkalmazásához szükséges biztonsági felügyeletet; a jelentés emellett megállapítja, hogy a csatlakozási okmány hatálybalépésének időpontjától a bolgár CAA nem lesz képes megfelelni az 1592/2002/EK rendeletnek és annak végrehajtási szabályait tartalmazó 1702/2003/EK
4 és 2042/2003/EK5 bizottsági rendeleteknek. 
(11) Tekintettel arra, hogy Bulgária a csatlakozási szerződés hatálybalépésének időpontjától nem 
képes betartani az 1592/2002/EK rendelet és annak végrehajtási szabályainak betartására vonatkozó kötelezettségvállalását, le kell szögezni, hogy a bolgár CAA által kibocsátott engedélyek nem részesülhetnek az 1592/2002/EK rendelet 8. és 57. cikkében említett kölcsönös elismerésben. 
(12) Bulgária a csatlakozási szerződés hatálybalépésének időpontjától nem lesz képes betartani az 
1592/2002/EK rendelet és annak végrehajtási szabályainak betartására vonatkozó kötelezettségvállalását, ami a más tagállamokban és a Bulgáriában engedélyezett légifuvarozók közötti verseny torzulásához vezethet, amennyiben Bulgária korlátlan hozzáférést kap a közösség belső piacához. A verseny mindenekelőtt azért torzulna, mert a bolgár CAA által engedélyezett légifuvarozók a légiközlekedési szolgáltatások biztosításának belső piacát létrehozó szabályokban lefektetett összes feltétel, különösen a biztonsággal kapcsolatos követelmények teljesítése nélkül férhetnének hozzá korlátlanul a közösség útvonalaihoz, míg versenytársaikat továbbra is köteleznék a feltételek. A bolgár CAA által engedélyezett légifuvarozóknak biztosított ilyen hozzáférés emellett azt is eredményezné, hogy az említett légifuvarozók a többi jelenlegi tagállamba irányulóan vagy azok területén is biztosítanák szolgáltatásaikat, így tovább növelnék a biztonsági kockázatot. 
(13) Ennek következtében az említett kockázat elkerülése végett indokolt rendelkezni arról, hogy 
a bolgár hatóságok által engedélyezett légifuvarozók a 2408/92/EGK rendelet alkalmazásában nem tekinthetők „közösségi fuvarozónak”. 
(14) E rendelet nem érint semmilyen olyan további intézkedést, amelyet a Bizottságnak a 
2111/2005/EK rendelettel
6 összhangban kell megállapítani, 
                                                 
4 HL L  243., 2003 .9.2 7., 6- 79. o ., a Bizottság 1702/2003/EK  rendelete (2003. szepte mber 24.) légi járm ű vek  és  
kapcsolódó ter méke k, al katrés zek és  berendezése k lé gial kal m as sági  és  körn y ezet védel m i t anú sítása,  vala m i nt  a 
tervező és g yártó szer vezetek  tanú sítása végre hajtási szabá l yai nak m e gállapításáról, a me l yet a 381/200 5/EK  
bizottsági rendelet, HL L 61., 2005. 3.8. , 3.  o .,  és a 70 6/20 0 6/EK bizottsági rendelet, HL L 122.,  20 06.5 .9., 16 .  
o . módosított. 
5 HL L  315., 200 3.11 .28. , 1-165. o. A Bizottsá g 2042/2003/ EK rendelete (2003. nove mbe r 20.) a légi jár mű ve k 
és repüléstec hn ikai ter m é kek, alkatrésze k és berendezése k f olya m ato s légi al kal m as sá gán ak biztosításáról és az  ezzel összef ü ggő feladatokba n részt ve vő szer vezetek é s sz e mél y ek jóváha g y ásáról, a mel y et a 707/200 6/EKL 
bizottsági rendelet m ódosított, HL L 122., 2 006. 5.9. , 17-18 .o  
6 HL L  344., 200 5.1 2.27 ., 15-2 2. o., az Európai Parlamen t és  a Tanács 2111/20 05/EK rendelete (2005. december  
14.) a  Közösségen belül m ű k ödési tilalo m alá tartozó légi fu varozók közössé gi lis tájának elfo gadásáról és az  
üze me ltető f uvarozó kiléte te kin tetében a légi közle kedés utasai na k tájékoztatásáról, vala mi nt a 2004/ 36/EK  irán yel v 9. cik kéne k hatál yo n kív ül hel y ezéséről.  L 408/10 HU Az Európai Unió Hivatalos Lapja 2006.12.30.
ELFOGADTA EZT A RENDELETET: 
1. cikk 
Az 1592/2002/EK rendelet 8. és 57. cikke nem vonatkozik Bulgária illetékes hatósága által 
kibocsátott engedélyekre.  
2. cikk 
A 2408/92/EGK rendelet 2. cikkének b) pontjától eltérve, a Bulgária illetékes hatósága által kibocsátott működési engedéllyel rendelkező légifuvarozók az említett rendelet alkalmazásában nem tekinthetők „közösségi légifuvarozónak”.  
3. cikk 
A Bizottság Bulgária megfelelően indokolt kérelmének kézhez vétele alapján vagy saját hatáskörében e rendelet hatálybalépésétől kezdve tizenkét havonta legalább egyszer felülvizsgálja e rendelet további alkalmazását.  
Ez a rendelet kizárólag Bulgária csatlakozási szerződésének hatályba lépése napján lép hatályba.  
Ez a rendelet teljes egészében kötelező és közvetlenül alkalmazandó valamennyi tagállamban. 
Kelt Brüsszelben, 2006. december 21. 
 a Bizottság részéről 
 Jacques BARROT 
 alelnök 2006.12.30. HU Az Európai Unió Hivatalos Lapja L 408/11